યુનિયનના નેતાઓએ કહ્યું હતું કે, હડતાળને કારણે વીજળી, ગેસસર્વિસ અને પેટ્રોલ-ડીઝલનો પુરવઠો ઠપ થઇ શકે છે. જોકે બીએમએસે કહ્યું છે કે આ તમામ સેવા સાથે સંકળાયેલા જાહેર ક્ષેત્રના કર્મચારીઓ-શ્રમિકોએ હડતાળમાં ન જોડાવાની જાહેરાત કરી હોવાથી અસર નહીં થાય. યુનિયનોએ ૧ર મુદ્દાની માંગણી સરકાર સમક્ષ રજૂ કરી હતી, જેમાં શ્રમ કાયદામાં સુધારા કરીને શ્રમિકો વિરોધી પ્રસ્તાવ ઉમેરાયા છે તે પાછા ખેંચી લેવા અને પીએસયુનું ડિસઇન્વેસ્ટમેન્ટ તથા તેનું ખાનગીકરણ બંધ કરવાની, સમાન લઘુમત વેતન, બોનસ માટે વેતનધારાની મર્યાદા વધારવા સહિતની માંગણીનો સમાવેશ છે. આ યુનિયનોએ ર૦૧૦થી ત્રણ વાર હડતાળ પાડી છે. છેલ્લે ફેબ્રુઆરી ર૦૧૩માં હડતાળ પાડી હતી.